《金沙花》
宋代·董嗣杲

暖倚青墙揉紫绵，绛葩淡染露花鲜。
花遗颜色只如此，名借酴醾得并传。
伴直自应留故事，谩栽聊可殿春妍。
年年满架东风艳，梦断词林视草仙。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。